Burhanpur
Store norske leksikon,Geografi,Verdens geografi,Asia,Indias geografi
Burharpur er en by i India, i delstaten Madhya Pradesh, som ligger ved elven Tapti, 240 kilometer sørvest for Bhopal. Byen har omtrent 210 000 innbyggere (2011).
Byen er et jernbaneknutepunkt, har en aktiv bomullsindustri og huser flere høyskoler. Av severdigheter kan man finne ruiner av festningen og slottet Badshahi Qal'ah fra 1400-tallet, og moskeen Jami' Masjid fra 1588.Burhanpur ble grunnlagt rundt år 1400, og frem til 1700-tallet var den en betydelig by med stor handel i musselin, brokade og kniplinger, gull- og sølvtrådindustri. Byen ble britisk koloni i 1861. Les mer i Store norske leksikon India Indias geografi Indias historie arkitektur i India økonomi og næringsliv i India Madhya Pradesh